Kiekviena vėdinimo technologija turi savų privalumų, todėl vartotojas gali pasirinkti jam labiau tinkamą. Pagrindiniai skirtumai, kuriuos norisi pabrėžti, yra tokie:
Plokšteliniuose rekuperatoriuose tiekiamas ir šalinamas oras praktiškai nesimaišo, todėl ypač tinkami, ten kur šalinamas užterštas oras. Plokšteliniame šilumokaityje nėra judančių dalių, todėl jis veikia tyliai ir nereikalauja didelės priežiūros, užtenka plauti. Jų vidutinis metinis našumas didesnis nei 75 %. Tik norint išvengti nebrangiuose rekuperatoriuose žiemos metu galimo ledo susiformavimo ant šilumokaičio – patartina rekuperatorių susikomplektuoti su pirminiu elektriniu šildytuvu, kuris pašildytų tiekiamą iš lauko orą iki reikiamos temperatūros.
Rotaciniai įrenginiai yra labiau pritaikyti dirbti efektyviai visais metų laikais, o ypač pereinamuoju sezonu, kai lauke atvėsta. Rotaciniai rekuperatoriai išsaugo reikalingą patalpų oro drėgnumą, o šaltuoju periodu neleidžia įrangai nei apledėti nei užšalti – rotaciniuose šilumokaičiuose nesusidaro kondensatas. Taip pat rekuperacinių vėdinimo sistemų su rotaciniais šilumokaičiais yra didesnis naudingumo koeficientas ir geresnės šalčio grąžinimo charakteristikos, o tai yra aktualu vasara, kai namuose veikia oro kondicionavimo sistemos. Taigi grynu ir sveiku, šviežiu oru būsite aprūpintas bet kuriuo paros metu bet kuriuo metu laiku.